Fabrica de debitare a lemnului de la Reci a austriecilor de la Holzindustrie Schweighofer, construită șI pusă în funcțiune ilegal, și-a suspendat activitatea. Acest lucru a fost observat de un grup de ecologiști la începutul acestei săptămâni, în timpul unei vizite pe teren, susșine Hans Hedrich, vicepreședinte al

Asociației Neuer Weg.

ONG-ul consideră că oprirea funcționării fabricii ca pe „un lucru firesc, un semn de normalitate și de legalitate, atât din partea firmei, cât și din partea autorităților care, de astă dată, aparent, au dat curs solicitărilor străzii, ale unor ONG-uri și/sau ale factorului politic”.

Neuer Weg solicită autorităților statului să nu permită o reluare a activității ilegale a fabricii de la Reci. „Vom considera orice repunere în funcțiune a fabricii, fără autorizațiile necesare, un abuz și o faptă penală, atât din partea firmei, cât și din partea autorităților statului, ceea ce ne va determina să cerem, prin toate mijloacele legale, sancționarea celor răspunzători, cât și oprirea fabricii”, se arată înmtr-un comunicat al asociației.

„Reamintim că în vara anului 2013 HS începuse să construiască fabrica în mod ilegal, înainte să fi obținut planurile urbanistice, avizele și autorizații necesare”, mai arată sursa citată.

Compania Holzindustrie Schweighofer, controlată de omul de afaceri austriac Gerald Schweighofer, a investit la Reci peste 100 de milioane de euro în a cincea fabrică din România, după cele din Sebeş, Rădăuţi, Siret şi Comăneşti. Reprezentanţii Schweighofer estimau anterior că vor angaja în jur de 650 de persoane pentru fabrica din judeţul Covasna.

Legal, în România se exploatează anual în jur de 17 milioane de metri cubi de lemn, iar Schweighofer cumpără din producţia locală în jur de 2,4 milioane de metri cubi. Afacerile grupului au depăşit anul trecut pragul de 500 de milioane de euro, după o creştere a vânzărilor de circa 9%, iar numărul de salariaţi va creşte anul acesta de la 2.500 la 3.000 de oameni.

Distribuie articolul: Facebook

Twitter

Email

Listare

